Erőszakkal vágta le a diákja haját egy kaliforniai tanárnő, miközben a himnuszt énekelte - videó
A nőt kiskorú veszélyeztetése miatt letartóztatták.
Virális lett az a videó, amelyen egy kaliforniai tanárnő erőszakkal levágja az egyik diákjának a haját. A felvétel már ettől igazán bizarr, de a tanárnő ehhez még a nemzeti himnuszt is énekeli.

Margaret Gieszingert kiskorú veszélyeztetése miatt letartóztatták.

A videón látszik, hogy a nő más diák haját is megragadta, többen pedig sikoltozni kezdtek, és kirohantak az osztályteremből. Gieszinger ez alatt is zavartalanul énekelte a himnuszt.

Az iskolaigazgató az egyik helyi lapnak elmondta, hogy minden diák biztonságban van. Több diák arról beszélt, hogy az erőszak szokatlan volt a tanárnőtől, aki alapvetően kedves és szerető pedagógus.
Egyesült Államok